《读汪容甫遗诗》
清代·黄承吉

经术吾乡让始通，渐摩奚啻列家宗。顾良尚忆宗何妥，王粲偏虚诣蔡邕。

漫道一文难识虎，欣从九色巳窥龙。碎金零落无多在，字字都成百鍊锋。

作者简介：（1771—1842）清江苏江都人，字谦牧，号春谷。嘉庆十年进士。官岑溪知县。治经学宗汉儒，兼通历算，能辨中西异同。工诗古文。论史每独具只眼，尝以司马迁为孟子后尊圣明道之第一人，而为班固所诬。有《梦陔堂集》。